O celebritate a făcut publice câteva fotografii din cufărul cu amintiri din perioada copilăriei sale. Superba cântăreață și actriță în vârstă de 52 de ani menține vie memoria mamei sale, chiar dacă nu se mai află printre noi. Reușești să-ți dai seama despre cine este vorba? Foto
Fetița din imagine este astăzi o celebră cântăreață și actriță în vârstă de 52 de ani. Milioane de români o adoră pentru talentul său artistic, dar și pentru trăsăturile fizice superbe. Este dificil să-ți dai seama despre cine e vorba, nu-i așa? Nici noi n-am fi ghicit cine este celebritatea…
Ariadna Thalia Sodi Miranda este fetița din imagine. Fotografia a fost făcută publică chiar de ea, în urmă cu câteva ore, alături de alte amintiri din copilăria sa. Celebritatea și-a pus o parte din suflet pe tavă internauților, cu ocazia marcării memoriei mamei sale, Yolanda Miranda Mange.
Deși s-a stins din viață în mai 2011, în urma unui infarct, Thalia încă menține vie memoria mamei sale. Într-un mesaj publicat în mediul online, cântăreața a mărturisit că o simte pe mama ei alături mai mult ca niciodată, considerând acest sentiment cu totul uimitor.
Chiar și astăzi, când are o bucurie sau i se întâmplă ceva frumos, primul instinct este să își sune mama pentru a împărtăși cu ea experiența, potrivit mărturisirilor făcute de cântăreață.
„În fiecare săptămână încerc instinctiv să-ți trimit o poză amuzantă sau să-ți povestesc despre ceva nebunesc care mi s-a întâmplat și de fiecare dată mă lovesc de zidul distanței și de realitatea că nu mai ești aici, tangibil”, a notat Thalia în mesajul postat în mediul online.
Yolanda Miranda Mange a avut o relație deosebită cu Thalia, dar nu numai. Artista a folosit toate resursele pentru a o învăța pe fiica ei cum să trăiască frumos. A educat-o în spirit creștinesc, celebritatea mărturisind că, astăzi, credința în Dumnezeu este busola ei în viață:
„Mama mea, ai fost cea mai bună și ai semănat în mine numai iubire, putere, determinare, perseverență, dragoste de viață, dar mai presus de toate, credința în Dumnezeu care este busola mea pe această planetă.
Știu că ești fericită bucurându-te într-un loc frumos și aproape de El și chiar și acolo îți trimit un sărut și o îmbrățișare și vreau să știi că îți mulțumesc enorm pentru tot ce ai făcut cu instrumentele pe care le aveai la dispoziție pentru a mă face femeia care sunt astăzi”.
Cântăreața Thalia și-a încheiat mesajul emoționant mărturisindu-și sentimentele de iubire pentru mama ei, urându-i o stare de spirit fericită și precizând că, deși nu se mai află în rândul muritorilor, o sărbătorește cu dragă inimă în continuare.